Питао сам
Питао сам...

Питао сам зору белу,

Питао сам сунца сјај, 

Кад ће бити, чедо моје, 

Твојој срдњи једном крај?

Зора ћути, сунце ћути, 

Као твоја камен-груд, 

Још те једном, ево, питам, 

Ваљда нећу узалуд!

Па ако ми и сад јоште 

Са ћутањем скриваш лек, 

Е, онда ћу, лане моје, 

И ја мало постат' прек! 

У Сегедину.

Напомене 

 Ова песма је објављена у: Даница, 1864, стр. 137.

Извори 

 Јован Грчић Миленко: Целокупна дела, страна 4-5, Библиотека српских писаца, Народна просвета.

Јован Грчић Миленко